CELEX: 62015CN0168
Language: da
Date: 2015-04-14 00:00:00
Title: Sag C-168/15: Anmodning om præjudiciel afgørelse indgivet af Okresný súd Prešov (Den Slovakiske Republik) den 14. april 2015 — Milena Tomášová mod Ministerstvo spravodlivosti SR og Pohotovosť s.r.o.

27.7.2015   
            
            
               DA
            
            
               Den Europæiske Unions Tidende
            
            
               C 245/3
            
         Anmodning om præjudiciel afgørelse indgivet af Okresný súd Prešov (Den Slovakiske Republik) den 14. april 2015 — Milena Tomášová mod Ministerstvo spravodlivosti SR og Pohotovosť s.r.o.
   (Sag C-168/15)
   (2015/C 245/04)
   Processprog: slovakisk
   
      Den forelæggende ret
   
   Okresný súd Prešov
   
      Parter i hovedsagen
   
   
      Sagsøger: Milena Tomášová
   
      Sagsøgt: Ministerstvo spravodlivosti SR og Pohotovosť s.r.o.
   
      Intervenient til støtte for sagsøgeren: Združenie na ochranu spotrebiteľa HOOS
   
      Præjudicielle spørgsmål
   
   
               1)
            
            
               Udgør det forhold, at der i strid med Den Europæiske Unions Domstols praksis under en fuldbyrdelsesprocedure indledt på grundlag af en voldgiftskendelse kræves en ydelse, som følger af et urimeligt kontraktvilkår, en alvorlig tilsidesættelse af EU-retten?
            
         
               2)
            
            
               Kan en medlemsstat ifalde ansvar som følge af tilsidesættelse af fællesskabsretten, selv inden parten i proceduren har udtømt alle de retsmidler, som parten råder over inden for rammerne af en fuldbyrdelsesprocedure vedrørende en afgørelse truffet i henhold til medlemsstatens retsordning, og kan medlemsstaten henset til de foreliggende faktiske omstændigheder da ifalde ansvar, selv inden fuldbyrdelsesproceduren vedrørende en afgørelse er afsluttet, og inden sagsøgeren har udtømt muligheden for at kræve erstatning for uberettiget berigelse?
            
         
               3)
            
            
               Såfremt spørgsmålet besvares bekræftende, kan et organs handling — såsom den beskrives af sagsøgeren — henset til de foreliggende faktiske omstændigheder, og i særdeleshed sagsøgerens fuldstændige passivitet og manglende udtømning af alle retsmidler i henhold til medlemsstatens retsordning, da udgøre en tilstrækkelig kvalificeret tilsidesættelse af fællesskabsretten?
            
         
               4)
            
            
               Hvis der er tale om en tilstrækkelig kvalificeret tilsidesættelse af fællesskabsretten i den foreliggende sag, svarer det af sagsøgeren krævede beløb da til den skade, som medlemsstaten ifalder ansvar for, og kan den omhandlede skade da sidestilles med den inddrevne fordring, som udgør en uberettiget berigelse?
            
         
               5)
            
            
               Har et søgsmål som følge af uberettiget berigelse som retsmiddel forrang for et søgsmål om skadeserstatning?